Toe in Nederland aan die einde van die 16e en die begin van die 17e eeu die stryd oor die uitverkiesing in die Gereformeerde Kerke groot was, is meerdere kere na ‘n oplossing gesoek. Mense het probeer om die rus in die kerk te herstel. Dikwels is voorgestel om af te spreek dat die leraars in die prediking nie meer oor die uitverkiesing sou praat nie.
Mense wat dit toe gesê het en daartoe ‘n voorstel gemaak het, mog altyd op die instemming van die Remonstrante reken. Vir hulle was die leer van die uitverkiesing nie fundamenteel nie. Hulle gedagte was dat vir die saamleef en saamwerk die leer van die uitverkiesing geen punt van skeiding of belemmering mog wees nie. As mense hulle kon vind op grond van wat ons in die Apostoliese Geloofsbelydenis lees was dit genoeg.
Omdat die HERE self ons ‘n ander pad wys. Dit wat ons in die Bybel lees is God se eie woorde. Dit is die Heilige Gees wat daar praat. Wie dit glo, kan dan nie anders om te sê dat dit God self is wat die uitverkiesing vir ons wys en verkondig. Hy is die God van die uitverkiesing en daaroor bly Hy nie stil nie. Ons artikel wys daarop dat God se uitverkiesing sowel in die Ou en Nuwe Testament verkondig word. Mag ons dan vandag maak asof ons wyser as die HERE is? Wat is prediking en wat is die taak van die leraar? Dat hy vir God se volk verkondig en vir vandag toepas wat die HERE in Sy Woord gesê het! Die belangrikste is nou om te sien of die HERE sekere mense wat van hulleself sondig is in en deur Christus uitverkies het of nie. Hierdie uitverkiesing bly ons hier het die HERE ons sowel in die Ou as Nuwe Testament geleer en uitgewys. Laat ek net enkele gedeeltes in die Bybel noem waar ons dit duidelik sien.
Ek wil begin by Genesis 3:15. Ons ken hierdie teks baie goed. Wat gebeur hier. Die mens het in sonde geval deur van die boom van kennis van goed en kwaad te eet. Ons het al eerder gesien dat God toe die volste reg sou hê om alle mense vir ewig in die diepste en ellende te laat bestaan. Hoe groot is Sy liefde en genade as Hy volgens Sy ewige liefdeskeuse vir die slang, vir die duiwel sê:
“En Ek sal vyandskap stel tussen jou en die vrou, en tussen jou saad en haar saad. Hy sal jou die kop vermorsel, en jy sal hom in die hakskeen byt.”
Let daarop wat sou gebeur het as die HERE met Sy belofte en ingryping hier sou gekom het nie! Dan sou die hele mensheid vrede gehad het. Die vrede sou daarin bestaan het dat almal die duiwel sou gevolg het en dit was vir die hulle goed.
Ek noem nou nog enkele plekke waar die HERE wys dat Hy mense tot die geloof uitverkies het. Dit was vanaf Abraham tot die uitstorting van die Heilige Gees veral mense in Israel wat die HERE uitverkies het. Dit is daarom dat Hy juis met hierdie volk ‘n besondere pad gaan en hulle uitgekies het om Sy volk te wees en onder Sy besondere beskerming te staan. Ons lees in Deut 10:14,15: “ Kyk, aan die HERE jou God behoort die hemel, ook die hoogste hemel, die aarde en alles wat daarin is. Maar net aan jou vaders het die HERE 'n ‘elgevalle gehad om hulle lief te hê, en Hy het julle, hulle nageslag na hulle, uit al die volke uitverkies, soos dit vandag is.”
Ons hoor dit ook as die Here Jesus in die Nuwe Testament die gelykenis van die Goeie Herder vertel. Hy sê dan in Joh 10:14-16: “Ek is die goeie herder, en Ek ken my eie en word deur my eie geken. Net soos die Vader My ken, ken Ek ook die Vader: en Ek lê My lewe af vir die skape. Ek het nog ander skape wat nie aan hierdie stal behoort nie. Ek moet hulle ook lei, en hulle sal na My stem luister, en dit sal wees een kudde, een herder.”
Die Here Jesus sê hier vir ons duidelik dat Hy nie gesterf het om mense ‘n moontlikheid te gee om gered te word nie. Hy gee hulle nie net die moontlikheid om Hom as die Goeie Herder te volg nie. Nee, Hy weet vir wie Hy sterf. Hy ken ook die skape wat nou nog nie glo nie. Hy ken hulle by die naam en sal hulle roep en hulle sal Hom volg. Dit het alles daarmee te make dat ook praat van die mense wat die Vader vir Hom gegee het. Die Here Jesus ken hierdie mense, dit is die uitverkorenes. Van hierdie gegewenes van die Vader lees ons o.a. in Joh 17:6: “Ek het u Naam geopenbaar aan die mense wat U My uit die wêreld gegee het. Hulle het aan U behoort, en U het hulle aan My gegee, en hulle het U Woord bewaar.”
Hoe vol is die Skrif van bewyse vir die uitverkiesing deur God in Christus. Ek kan hier al die gedeeltes herhaal wat ons in die preke hiervoor al gelees het. Dit sou teveel wees. Ek noem nou nog net twee tekste waarna ons al eerder gekyk het.
Broers en susters ek hou nou op met bewyse in die Skrif te noem vir die heerlike uitverkiesing, van die HERE wat in Sy onpeilbare liefde sondaars in Christus tot die geloof en die ewige saligheid uitgekies het. Mag ons hiervan swyg? Mag ons na ‘n teologiese skool streef waar hiervan dit nie voluit bely word nie. So het die Remonstrante gepraat en so hulle voorstelle vir vrede gemaak. Vir mense lyk dit ‘n vredige oplossing. Dan het die stryd verdwyn en aanvaar ons mekaar as gelowiges, as broers en susters. Dit lyk vredig maar is nie die vrede van die HERE nie, dit is nie die vrede van die vredemakers wat die Here Jesus in Matteus 5:9 salig noem. Daar kan nie egte vrede wees as mense nie die hele raad van God wil verkondig en aanneem nie. Ons het in Hand 20:27 gelees: “Want ek het nie nagelaat om aan julle die hele raad van God te verkondig nie.” Dadelik daarna sê Paulus dan vir die ouderlinge van die Efese: “Gee dan ag op julleself en op die hele kudde waaroor die die heilige Gees julle as opsieners aangestel het om as herders die gemeente van God te versorg, wat Hy deur sy eie bloed verkry het. … Ja uit julle self sal daar manne opstaan wat verkeerde dinge praat om die dissipels weg te trek agter hulle aan.”
Wat is nou die doel daarvan as ook die uitverkiesing verkondig word. Die groot doel is die eer van God se heilige Naam. Dit gaan daarom dat ons die HERE aanbid in die rykdom waarin Hy Homself geopenbaar het. Dit gaan daarom dat in die prediking Sy volheid vir sover Hy dit vir ons gewys het na vore kom. As ons weier om dit te doen, as ons die HERE volgens ons gedagtes begin verkondig en sê dat die uitverkiesing nie genoeg met ons verantwoordelikheid reken en dit daarom nie meer verkondig word, doen ons die HERE en Sy Naam kort.
Ons kan nie hieroor swyg nie want die HERE wys in Sy uitverkiesing Sy grootheid en laat ons Sy hart sien wat so onpeilbaar goed en genadig is. Die Heilige God het ondanks ons sondes mense uitgekies. Hy laat mense die evangelie hoor, Hy werk in hulle hart die wonder van die wedergeboorte. Hy het Sy Seun gestuur waardeur die uitverkorenes die ewige verlossing ontvang. Broers en susters as die uitverkiesing so gepreek word is dit ‘n heerlike en lewende troos vir God se volk. Jy mag dan weet dat jy nie deur en in jou eie krag jou aanneemlik vir God hoef te maak nie. Die HERE omring Sy uitverkore volk met liefde,beskerming, met die steeds weer jou terugroep en lei na Christus as jou Verlosser.